Във връзка с постъпило уведомление за инвестиционно предложение с вх. № ОВОС-1165/17.07.2020г. и допълнителна информация с вх. № ОВОС-1165-2/11.08.2020г. за инвестиционно предложение (ИП): „Закупуване на ново технологично оборудване за производствена база за дизайнерски облицовки“ в имот № 544, кв.68 (част от УПИ II-цех ВМЗ), с. Стрелците, общ. Брезово, с възложител: „ПАЛМЕРА ТРЕЙД“ ООД, и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

1. Инвестиционно предложение попада в обхвата на т. 5, буква „е“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 2 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000429 „Река Стряма“.

Копие на писмото е изпратено до Община Брезово и Кметство с. Стрелци.

Отговорено от РИОСВ-Пловдив на 20.08.2020г.